Lav et referat af nedenstående tekst:

Tekst:
Et biogasanlæg ved Tobberup nær Hobro har skabt debat i lokalområdet. Naboerne er mildest talt ikke begejstrede for anlægget. Men allerede inden projektet er sat i gang, er der sket store ændringer af anlægget. Det er nemlig ikke længere Agri Nord, der ejer projektet. Det gør Generator Agro, som ejes af lokale Søren Rasmussen, og nu skal biogasanlægget have endnu større tanke og ny teknologi, så det er mere moderne. Dermed bliver biogasanlægget forsinket. Herunder kan du se indslaget, TV2 Nord bragte tidligere på måneden om biogasanlægget i Tobberup. CO2-udslip sænkes med 15  procent Ændringerne af biogasanlægget betyder, at der skal udarbejdes en ny miljøkonsekvensvurdering, når de nye planer for anlægget er klar. Først derefter skal byrådspolitikere tage stilling til anlægget. - Det er et mere moderne anlæg, Generator Agro vil have. Det bliver et anlæg, som kan tage imod flere forskellige afgrøder - for eksempel majs - hvor nogle har en længere forrådnelsesproces, forklarer Lars Højmark, der er chef for teknik- og miljø i Mariagerfjord Kommune. Biogasanlægget ville kunne sænke kommunens CO2-udslip med 14-15 procent om året. Dermed er det et stort bidrag til at få reduceret kommunens CO2-udslip med 70 procent inden 2030. Biogas skal komme godt fra start Lars Højmark anslår, at en ny miljøvurdering vil tage to til tre måneder, hvilket er ganske kort tid. Man kan nemlig bruge dele af den miljøvurdering, der allerede er udarbejdet. - Forsinkelsen betyder ikke noget i det store hele. Det er med at få det gjort rigtig fra start, så anlægget er fremtidssikret, og det er stadig et godt projekt i forhold til ren energi og CO2, siger han. Ifølge energistyrelsen bruger de danske biogasanlæg primært husdyrgødning til at producere biogas. Men i Tobberup kommer altså også afgrøder til at producere biogas.

Referat:
Biogasanlægget i Tobberup forsinkes, fordi det skal være endnu mere moderne end først planlagt. Anlægget kommer til at reducere hele kommunens CO2-udslip betragteligt.